LidanRubinov/Halacha-QA huggingface dataset:
שאלה: ברכות במסע לפולין: לרב, לקראת המסע בפולין, נתבקשתי ע"י המורה (שיודע שאני המסורתי היחידי בשכבה) לקרוא יזכור ופרקי תהילים. הייתי רוצה לדעת איזה פרקי תהילים לדעתך כדאי לקרוא בפולין? כמו כן, הוא ביקש ממני לקרוא קדיש. מאחר ואיני יתום חס וחלילה, רציתי לדעת האם אני יכול לקרוא קדיש? ואם כן איזה חלק או את כולו? ושנה טובה
תשובה: באירועים כאלה קוראים את פרק פג א שיר מזמור לאסף. ב אלהים אל-דמי-לך  אל-תחרש ואל-תשקט אל. ג כי-הנה אויביך, יהמיון  ומשנאיך, נשאו ראש. ד על-עמך, יערימו סוד  ויתיעצו, על-צפוניך. ה אמרו לכו, ונכחידם מגוי  ולא-יזכר שם-ישראל עוד. ו כי נועצו לב יחדו  עליך, ברית יכרתו. ז אהלי אדום, וישמעאלים  מואב והגרים. ח גבל ועמון, ועמלק  פלשת, עם-ישבי צור. ט גם-אשור, נלוה עמם  היו זרוע לבני-לוט סלה. י עשה-להם כמדין  כסיסרא כיבין, בנחל קישון. יא נשמדו בעין-דאר  היו דמן, לאדמה. יב שיתמו נדיבימו, כערב וכזאב  וכזבח וכצלמנע, כל-נסיכימו. יג אשר אמרו, נירשה לנו  את, נאות אלהים. יד אלהי, שיתמו כגלגל  כקש, לפני-רוח. טו כאש תבער-יער  וכלהבה, תלהט הרים. טז כן, תרדפם בסערך  ובסופתך תבהלם. יז מלא פניהם קלון  ויבקשו שמך יהוה. יח יבשו ויבהלו עדי-עד  ויחפרו ויאבדו. יט וידעו  כי-אתה שמך יהוה לבדך: עליון, על-כל-הארץ בעניין הקדיש, אתה צודק: זו תפילה ולא סתם הקראה בטקס. כדי לומר קדיש צריכים מניין 10 מבוגרים שרוצים להתפלל. כמו כן תסביר להם שלא ראוי שאדם שהוריו חיים יאמר קדיש. שיבחרו אדם מבוגר יותר.
שאלה: כלי שבושל בו בשר וחלב: דודים שלי גרים לידי אני הרבה פעמים אחרי בית הספר עוזר להם לשמור על הילדים כשאני בא אליהם הם רוצים שאני אוכל אצלם קצת הבעיה היא שהם לא שומרים בשר וחלב אז מותר לי לאכול אצלם אוכל פרווה?
תשובה: מותר לאכול אוכל קר וכשר שלא בושל אצליהם, ולאוכלו בכלים קרים נקיים, עדיף חד פעמיים
שאלה: עוגיות שיבולת שועל: הרב ו מראש, יש לי שאלה מעט לא שגרתית - כיצד עלי להכין עוגיות משיבולת שועל, כך שיהיה ניתן לברך עליהן מזונות ועל המחיה? האם יש לשלב בישול ממש, או שניתן לאפות עם כמות מסוימת של נוזלים? (השאיפה היא לצאת ידי חובת קביעת סעודה בקידוש וסע"ש מבלי להזדקק לקמח חיטה) עדי
תשובה: ניתן לאפות בקמח שיבולת שועל, ולהוסיף דבש או סוכר, ושמן, כך שטעמם יהיה ניכר היטב. במקרה זה זהו דין קידוש במקום סעודה מחד, וברכתו מזונות מאידך.
שאלה: תפילה בחדר מבולגן: כבוד הרב האם מותר להתפלל בחדר מבולגן? מה נחשב חדר מבולגן? אם אסור - אז מה, צריך לסדר לפני שמתפללים?
תשובה: מעיקר הדין מותר להתפלל בחדר שאינו מסודר, בתנאי שאין אי הסדר מסיח את הדעת מן התפילה. מידה ראויה לסדר את המקום טרם התפילה.
שאלה: רוטב דגים: בהמשך לשאלה לגבי רוטב הדגים נאם פלא הרוטב בהכשר kf ובהכשר הרבנות הראשית. היבואן מזרח ומערב
שאלה: כשרות ירקות עלים: רציתי לברר לגבי רמת הכשרות של ירקות עליים מתוצרת חברת בודק
שאלה: כיסוי ראש בפריז: אני אישה נשואה, שהולכת עם כיסוי ראש מלא (מטפחת), ואני בהריון מתקדם. מתוכננת לי נסיעת עבודה לשבוע לפריז בעוד מספר ימים. כידוע בצרפת ישנו יחס עוין לדת בכלל וליהודים בפרט. האם עלי ללכת שם עם כיסוי ראש מלא או שיש מקום לשנות את המנהג מסיבות ביטחוניות? מראש, חן
תשובה: יש לשים כסוי ראש מלא שאינו מיוחד דוקא ליהודיות, כגון כובע, או לחבוש פאה
שאלה: נדר או לא: שלחתי לחבר הודעה בפלאפון והוא לא ענה לי זמן מסויים. ואמרתי שלא אשלח לו כל עוד הוא לא יחזור אליי. בסוף שלחתי לו הודעה למרות שהוא לא חזר אליי. אני לא זוכר אם אמרתי שלא אחזור אליו בלב או בפה, אני מניח שאמרתי בלב אבל לא זוכר וזה קצת מלחיץ אותי. האל זה מחשב נדר? והאם צריך התרה?
תשובה: למה לחשוש שמא זה נדר? האם התכוונת לנדור? האם אמרת זאת בלשון נדר? כל מה שנאמר הוא שאתה לא תעשה דבר מה. זו אפילו לא התחייבות כלפי מישהו אחר, אלא החלטה ברגע מסוים, ומותר לאדם לשנות את החלטתו.
שאלה: פדין הבן: רציתי לדעת מה שווי 100 גרם כסף היום - יט אלול, לצורך פדיון הבן. ו
תשובה: לכם ומזל טוב ללידה, שווי 100 גרם כסף הוא 186 ש"ח. לדעת מו"ר הרב מרדכי אליהו זצ"ל יש להוסיף למחיר זה 18  מע"מ כי זה המחיר בו ניתן לקנות היום במקום מסחרי את הכסף. הערה - את הבן פודים במטבעות שעשויות מכסף ממש או בתכשיט של כסף. ולא בשיק או שטרות בערך הנ"ל. המקובל הוא לקנות מטבעות כאלו מהכהן בסכום הנ"ל ובזמן הפדיון נותנים לו אותם כחלק מפדיון הבן. הסבר - לשטרות שלנו אין ערך ממשי אלא הם רק מיצגים ואת הבן צריך לפדות בדבר ממשי. תזכו לגדלו לתורה ומצוות בקדושה ובטהרה דוד לוי 098987548
שאלה: כשרות אודם ושפתונים: ברצוני לדעת האם צריך והאם יש כשרות לאודם ושפתונים של החברות רבלון לובלו בליסטקס וביוטיקר חלקם באים עם טעמים כגון דובדבן רימונים וכדומה
תשובה: רבלון- יש ברשותי רשימה של כ20 סוגי ליפסטיק כשרים (אין לי בקובץ אלא רק בצילום מתוך ספר ולכן איני יכול לפרסם אותם כאן). אם תשלחי לי את שם האודם אז אוכל לענות לך. או תשלחי כתובת מייל ואשלח רשימה של כל מוצרי רבלון הכשרים (יש עשרות רבות) BLISTEX- כל שאר החברות- אין לנו מידע. אבל לא מוסכם על כל הפוסקים שלאודם דרוש כשרות עיין :
שאלה: זכויות יוצירם: הרב ב"ה אני מתחילה ללמד מחול ריקוד בבתי ספר ובחוגים. רציתי לשאול לגבי זכויות היוצרים של השירים שאני משתמשת בהם בשיעורים. לפי מה שהבנתי מתשובות שקראתי אין איסור הלכתי להוריד שירים מהיוטיוב. האם אני יכולה להשתמש בשירים שהורדתי מהיוטיוב גם בשיעורים שאני מלמדת? ואם לא מה אני צריכה לעשות כדי שאני יכול כן להשתמש בהם? והאם זה אותו דבר לגבי הופעות, כמו במסיבת בתמצווה מסיבת סידור וכ. של הבית ספר? וערב טוב יוכבד
תשובה: יישר כוח על השאלה. זו מהשאלות היותר חשובות, כיוון שנאמר שלא נחתם גזר דינו של דור המבול אלא על הגזל. נראה לי כי הדבר הנכון ביותר לעשות הוא לפנות לאמ"י, ולברר אצלם את הכללים. אם הכללים שלהם סבירים והוגנים - יש לפעול על פיהם, ועל ידי כך לנהוג לפי ההלכה, וגם להגביר את האתיקה ואת המוסר בעסקים של כולנו. כשבננו התחתן אנחנו שילמנו לאמ"י סכום לא גבוה כזכויות יוצרים על כל היצירות שהושמעו על ידי התזמורת בחתונה, וכך צריך לנהוג.
שאלה: פירוש חלומות:, שמי נ. בת 23 מצפון הארץ. כפי שאני מכירה את עצמי אני חולמת הרבה, וגם זוכרת את החלום, יש לי חלומות שהם חוזרים ונשנים ( כמו חלום שנופלות לי השיניים, או חלום שיום כיפור מתקרב ). אך בחודש האחרון יוצא לי לחלום חולמות " חדשים ". אשמח לקבל הכוונה ולנסות להבין מה פשר החלומות.? חלום 1- אני חולמת בחלום אחד על 3 מקרי מוות : אחד מהם על חברה שלי - שאני לא מספיקה להגיע ללוייה שלה, השני הוא על אחי שהוא נפטר ולא יצא לי להיפרד ממנו, והחלק ה3 הוא על תינוק שנפטר, ואני כן מספיקה להיפרד ממנו, בדיעבד אני זוכרת שהתינוק מאוד דומה לאחיין שלי הקטן ביותר בן 9 חודשים. במהלך החלום ממש הרגשתי את העצב, ובכיתי. אפילו שקמתי בכיתי. החלום ה-2 חלמתי שיש לי בן זוג חדש ( אני כרגע לא נמצאת בזוגיות ) בן זוג שדואג לי אכפתי מתחשב (להבדיל מבן זוגי הקודם ) חשוב לי לציין כי אני מאוד רוצה זוגיות וחושבת על זה המון ). החלום ה3 והוא הכי הכי חרוט לי ומעניין אותי זה שחלמתי על הרב איפרגן - הרנטגן (חשוב לי לציין כי בשבוע האחרון אני מנסה להשיג את העוזר שלו בשביל לקבוע אצלו פגישה על זוגיות ) חלמתי שאני נמצאת אצלו במשרד, הוא פונה אליי ושואל אותי : " כן או לא "? עניתי לו : " כןןןןןן " ( בראש שלי עוברת המחשבה שהוא יודע לשם מה הגעתי אליו ולכן הוא שואל אותי כביכול אם אני רוצה זוגיות? ) לאחר מכן הוא לוקח עט ורושם לי על הברך( שכנראה הייתה חשופה- אינני הולכת עם חצאיות וכ ו, למרות שבחיים אני לא אלך לרב לא צנועה ).הוא רשם לי : " לקרוא כל יום את שיר השירים 40 יום ". אשמח מאוד לדעת מה דעתך על חלומות אלו. ועל האחרון בעיקר. לך, מוקירה ומעריכה.
תשובה: האם אני יכול לסייע בעדך למצוא את הפיתרון לבדך? נסי לחשוב על התחושות שלך בעת החלום. לאמור: לא לנסות לפתור את התכנים של החלום, כי אלה יכולים לבוא ממקומות שונים ומגוונים, אלא לנסות ולשחזר את החוויות שלך בעת החלום עצמו. שכן, מי שמהווה את הצינור היותר עמוק למשמעות החלומות שלך זו את עצמך. אין את צריכה אפוא ללכת לפותרי חלומות, אלא לנסות לקרוא את עצמך דרך החלום. מעבר לכך, כיוון שח לימדו כי משמעות החלום תלויה גם בשאלה לאן לוקחים אותו - שאלי את עצמך לאן את עצמך יכולה לקחת את החלומות שלך, איך הם עושים אותך עמוקה יותר וטובה יותר, ודרך זה את עצמך תקבעי מהו הפיתרון הנכון של החלום. האם זה לא יהיה יותר מכוון ללכת בדרך זו? ושנה טובה
שאלה: עיצות להמנע מפגם הברית - לבנים - מציבור הגולשים: העזרה הראשונה: לא תמיד היצר קובע איתנו פגישה מראש. הוא גם לא ממש מחכה שנזמין אותו. וגם לא אכפת לו,לחצוף, שאנחנו לא משדרים על אותו גל ולא מתלהבים לשמור על קשר. כמו ילד שובב הוא מתחבא ולפתע פתאום, כמו משום מקום, הוא צובט אותנו ובורח ליעד הבא. לא לפני שהוא צוחק לנו בפרצוף. נכון שהצביטה עוד שורפת ומשאירה סימן אדום ליום-יומיים, אך תחושת ההשפלה שמורידה את הערך העצמי שלנו בעיניי עצמנו, היא היא הבור העמוק. לעניות דעתי אחד הניסיונות היותר קשים בכלל ובפרט בדורנו הוא דחיית סיפוקים. ומתוך הניסיון הנורא הזה נולד חטא פגם הברית. כל מי שקורא את דבריי עכשיו לבטח התוודע היטב לחומרת החטא. כולנו שמענו לא מעט ויודעים די הרבה מה מעיר אותו משינה. טלוויזיה, אינטרנט, אי שמירת העיניים ועוד ועוד ועוד. אך איך מתמודדים פיזית בזמן "ההתקף"? בהיותי ילד שלא בא ממשפחה דתית ולא היה מודע לחומרת האיסור, אני מודה ומתוודה שהייתי מכור ברמות הכי קשות שיש לחטא הנורא. עם הזמן בחסדי השם זכיתי להתחזק ולהתוודע להוראות יצרן-התורה הקדושה. בתוך תהליך התשובה נודע לי עוד קצת ועוד קצת על החטא. מעשרות פעמים ביום, ירדתי לכמה פעמים. מכמה פעמים ביום הצלחתי לרדת לכמה פעמים בשבוע. אך עדיין הייתי בתוך החטא ובגדול. עברתי גמילה לא פשוטה. עליות וירידות. אהבתי את עצמי ושנאתי גם יחד. הקונפליקטים שלי עם עצמי בזמן הגמילה, איימו לשגע אותי ממש. הייתי נודר נדרים ורץ להתיר אותם. קנסתי את עצמי בכסף. מה לא? היום אני כמעט בן 35. עדיין רווק. ולמרות כך,ב"ה כמעט ולא נופל. ואם כן, לצערי, זה לא יותר מפעם-פעמיים בשנה. אני לא רב ולא רופא. אך חכמים ממני אמרו "אין חכם כבעל ניסיון". לכן לכבוד חודש הרחמים והסליחות, בחסדי השם, החלטתי לשתף אתכם, אחיי היקרים, איך אני מתמודד ברגע הקריטי שהיצר תוקף. כולי תיקווה שאזכה להועיל. 1. כשהאיבר מתקשה ובעקבות כך המוח וההיגיון מפסיקים לתפקד, הדבר הראשון והמיידי הוא לרוץ לשירותים ולהשתין. אני מציע להשתין בישיבה על האסלה. יש להמשיך לשבת על האסלה כמה דקות עד טיפות השתן האחרונה. פעולה זו נועדה ליגרום לאיבר "להוריד לחץ". מייד לאחר מכן אני מציע לשטוף את הפנים, לקחת נשימהאו שתיים עמוקות ולהוציא אנחת רווחה. 2. כשהסערה תישכח מעט, ההיגיון יתבהר וישוב לתפקד. ברגעים אלו אפשר להתחיל לחשוב, לשקול דברים. אחרי שניצלנו ואנו מרגישים רגועים ושלווים יותר, זה הזמן לקרוא או לשמוע על האיסורים שבחטא החמור ולהכניס לראש שהיינו קרובים מילימטר מליפול אל תוך הזוהמה הזו והנה בחסדי השם ניצלנו. 3. לא ללבוש תחתונים או מכנסיים הדוקים. הרגישות באיזור מלווה אותנו זמן מה לאחר ה"ארוע". לכן לא צריך "להתגרות במזל". יחד עם זאת, אני ממליץ לשוב לשיגרה ולא להתקע על מה שכמעט קרה. כמה שיותר נעסיק את עצמנו במחשבה על החטא ועל הסיטואציה אליה נקלענו, ניתן ליצר את הבמה שהוא כל כך מחפש. תרגיעו. זה הזמן לחזור לשיגרה. לנשום עמוקות ולהוציא אוויר. 4. הגענו לסיום הארוע. נרגענו נפשית וגם הגוף כבר לא בוער. עמדנו במשימה! חשוב לשמוח מאוד על היכולת שגילינו בעצמנו. חשוב להבין שגם אנחנו יכולים להתגבר. והכי חשוב, ברגע זה, לדעת שהקב"ה בוחן כליות ולב ויודע מחשבות בני אדם. הוא היה עד לניסיון שהצלחנו לעמוד בו והצלחנו בגלל אהבתנו כלפיו. כנראה שהוא ממש גאה בנו עכשיו!!!
תשובה: מאד על השיתוף! שנזכה בע"ה להוסיף טהרה וקדושה.
שאלה: השבת אבידה: עליתי היום על טרמפ וכשירדתי מהטרמפ יחד איתי ירד טרמפיסט נוסף. בטעות הטרמפיסט לקח עימו כיפה של הנהג. לא ידענו מה לעשות עם הכיפה והוא הניח אותה על חומת הרחוב. אני מכירה את הנהג אבל הוא לא מכיר אותי ולא היה לי נעים ליצור עימו קשר בשביל זה ולספר לו איך הגעתי אליו. אני מרגישה ממש נורא ופספוס של השבת אבידה (למרות שלדעתי זה לא צער גדול בשבילו אך אין לדעת) רציתי לדעת להבא מה הדין? האם אני חייבת להחזיר אבידה בכל מצב אפילו שהמצב יביך אותי מאד מאד? אפילו שהאבידה לא שווה ערך יקר?
תשובה: מבחינה פורמאלית לכאורה לא את התחייבת בהשבת האבדה אלא הטרמפיסט השני. לגבי הפעמים הבאות: זו מצווה מהתורה, היא לא מביכה, והיא זכות גדולה לקיום. זו הדרך להתבונן עליה. דין פרוטה כדין מאה, וחייבים להחזיר כל דבר, למעט אם מעריכים שמדובר בדבר מה שהמאבד התייאש לפני שאנחנו מצאנו, או שההוצאות על ההחזרה יותר גדולות מערך האבידה. במצבים נדירים של ביזיון להחזיר יש את דין "זקן ואינה לפי כבודו" הפוטר מהשבה, אולם כאמור - הזכות הגדולה היא להשיב ולא להתבייש בקיום מצוות. ושנה טובה
שאלה: השבת אבידה מביכה: עליתי היום על טרמפ וכשירדתי מהטרמפ יחד איתי ירד טרמפיסט נוסף. בטעות הטרמפיסט לקח עימו כיפה של הנהג. לא ידענו מה לעשות עם הכיפה והוא הניח אותה על חומת הרחוב. אני מכירה את הנהג אבל הוא לא מכיר אותי ולא היה לי נעים ליצור עימו קשר בשביל זה ולספר לו איך הגעתי אליו. אני מרגישה ממש נורא ופספוס של השבת אבידה (למרות שלדעתי זה לא צער גדול בשבילו אך אין לדעת) רציתי לדעת להבא מה הדין? האם אני חייבת להחזיר אבידה בכל מצב אפילו שהמצב יביך אותי מאד מאד? אפילו שהאבידה לא שווה ערך יקר?
תשובה: יש להשיב את הכיפה. ללא מבוכה, שאין הדבר סותר מידת הצניעות. אם את חשה מבוכה בעל זאת, העבירי את האבידה דרך אדם בתווך כגון אחיך.
שאלה: השבת אבידה: עליתי היום על טרמפ וכשירדתי מהטרמפ יחד איתי ירד טרמפיסט נוסף. בטעות הטרמפיסט לקח עימו כיפה של הנהג. לא ידענו מה לעשות עם הכיפה והוא הניח אותה על חומת הרחוב. אני מכירה את הנהג אבל הוא לא מכיר אותי ולא היה לי נעים ליצור עימו קשר בשביל זה ולספר לו איך הגעתי אליו. אני מרגישה ממש נורא ופספוס של השבת אבידה (למרות שלדעתי זה לא צער גדול בשבילו אך אין לדעת) רציתי לדעת להבא מה הדין? האם אני חייבת להחזיר אבידה בכל מצב אפילו שהמצב יביך אותי מאד מאד? אפילו שהאבידה לא שווה ערך יקר?
תשובה: עם מעט תושיה אפשר לפתור בעיה כזאת. תתני לבחור שלקח את הכיפה את מספר הטלפון של הנהג ושהוא יתקשר אליו. אפשר וודאי למצוא עוד פתרונות. נראה לי שמעט מבוכה לא יכולה להיות סיבה למנוע השבת אבדה לבעליה. מצטרף לכך  אבק  כפיות טובה שהרי הוא לקח אתכם ברכבו.
שאלה: לא מסתדרת עם אימי: שמי ד. ואני רושמת לך עם דמעות בעיניים. יש נושא שמטריד אותי זה הרבה זמן. ואני הייתי הכי רוצה בעולם שזה ישתנה כי עייפה נפשי. אני ואמא שלי כלל לא מסתדרות. אני מרגישה שאמא שלי כנראה לא מבינה שבגיל הזה אני כבר אחראית לעצמי. אני מרגישה שהיא יותר מידי רכושנית ואובססיבית כלפיי, שהיא הולכת סביבי יותר מידיי ולא מרפה. למשל אם אני יוצאת או אפילו סתם הולכת לשבת עם חברה היא לא תפסיק לשלוח הודעות ולשאול מתי אני חוזרת, היא תישאר ערה עד שאחזור כדי לפתוח לי את הדלת. בבית היא יכולה לפתוח לי כל שניה את הדלת לראות מה אני עושה, בלילה בודקת שאני ישנה וגם בבוקר. באמת כבודו זה דברים שאני כבר לא מסוגלת להתמודד איתם זה מעיק עלי בצורה שאני לא יכולה לתאר! בנוסף לכל קשה לה לקבל את הבחור שאני יוצאת איתו. היא טוענת שמגיע לי בחור מלומד רציני, היא חושבת שרק תואר ביד עושה את הבן כה טוב כנראה. גם לפעמים יש לה יציאות לא יפות לגביו אני לא יודעת למה היא ככה איתי ואיתו. יש לה תמיד הערות לא לעניין שגורמות לבן אדם להרגיש לא בנוח! הוא קצת שם לב לזה ודיבר איתי על זה והתביישתי כל כך. לא מאמינה שאני אומרת את זה אבל התביישתי שזאת אמא שלי. רע לי באמת. אני מסתכלת על חברות שלי איך הן עם האמהות שלהן ופשוט מתה מקנאה. איך הן מסתדרות. איך האמהות לא הולכות אחריהן. לא אומרות כלום על החבר. אני מתה לעוף מהבית. לקחת את הרגליים ולברוח לגור לבד לא לשמוע מאף אחד!!!! אני יודעת שאני לא אסתדר כי היא עושה למעני המוןן. אני מעריכה הכל לא אומרת שלא. אבל כמה אני יכולה לספוג כמה זה כל כך מעיק עליי כאילו אני בכלא די אני לא רוצה יותר אין לי כוח נמאס לי. היא חייבת לשנות את הגישה שלה ולהבין שאני לא בת 5 יותר. שאני אדונית לעצמי. כבודו מה אתה מייעץ לי לעשות?
תשובה: תגידי לאמא שלך שאת רוצה טיפול רגשי אצל פסיכולוגית או עובדת סוציאלית קלינית. כשתגיעי לטיפול תספרי על כל מה שמפריע לך ותבקשי מהמטפלת שתזמין את אמא שלך לכמה פגישות משותפות (זה מאוד מקובל בטיפולים כאלה). שם בנוכחות המטפלת תוכלי לפתוח את כל הקשיים בשיחה נכונה עם אמא שלך ולהתקדם להסכמות מתאימות. בהצלחה
שאלה: כשרות הרב מחפוד: האם ניתן לאכול בשר בכשרות הרב מחפוד?
שאלה: קבוצת ווטסאפ גברים ונשים יחדיו: לאחרונה הכניסו אותי לקבוצה עם אחד הרבנים בארץ, שראיתי שהוא מופיע גם ביוטיוב. הקבוצה הזאת היא של גברים ונשים. הרב מקליט את עצמו ומתקיים דיון. גם הנשים וגם הגברים מגיבים והרבה פעמים התגובה היא בהקלטה. אני חוששת שאישה שמקליטה את עצמה, גם אם לצרכי שיעור תורה, זה לא צנוע. מה גם שלפעמים נשים רושמות הערות לרב כמו "חסרת לי" וסגנון דומה. האם כדאי לצאת מהקבוצה הזאת?
תשובה: אחלק את תשובתי לשני חלקים: מבחינה עקרונית, אין שום איסור בקבוצת וואטסאפ שמקשיבה לשיעור ביחד, מתדיינת ביחד, מקליטה את עצמה ביחד וכדו. מותר לאישה להביע את עמדתה, להקליט את עצמה, להשתתף בדיון, או כל דבר אחר שמותר לגברים לעשות בהקשרים האלה. זוהי דרך הארץ הפשוטה של העולם, וחס ו שנגיע למצב בו יהיה איום על הצניעות מכך שאישה מדברת או מקליטה את עצמה, מביעה את עמדותיה ומשתתפת בדיון. זה רע הן לצניעות, והן לגברים ולנשים כאחד. האם בהכרח זה צנוע? כאן צריך לבחון את המציאות לגופה. לאמור: אם על רקע הקבוצה הזו נעשים מעשים לא צנועים בצורה הנופלת לאינטימיות, כגון משפטים כמו "חסרת לי מאוד", או דברים שנאמרים בין משתתפי הקבוצה שחורגים מנושא תלמוד תורה והופכים להיות קשרים אישיים חריגים - זה המקום לפרוש מהר מהמקום, גם אם הוא מתעטר בתלמוד תורה. כאן צריך להפעיל חוש ביקורת ושיקול דעת, ולא להתפעל מהמסגרת. גם במקומות הקדושים ביותר יכולים להיעשות הדברים האיומים ביותר (ראו את סיפור בני עלי במשכן).
שאלה: אכילה בסוכות במקום העבודה: הרב, בחול המועד סוכות הקרוב אני חייב להימצא במקום עבודתי. הימצאותי דווקא בימים אלו קריטית לעצמי ולעסק. אמנם לא בטוח שתמצא סוכה במקום העבודה. דיברתי עם המנהל על כך, אך הוא לא גילה רגישות לעניין. אני עובד עד הערב, מה עלי לעשות מבחינת אכילה במהלך שעות העבודה.? ב מראש,
תשובה: אחלק את תשובתי לשלושה צעדים: א. עדיף כמובן מלכתחילה שתהיה סוכה במקום. זה לא סיפור גדול לבנות סוכה קטנה, וכתפישת חיים תמיד עדיף לכתחילה. ב. מבחינת ההלכה כגרידא, בהחלט ניתן לראות אותך במצבך כהולכי דרכים שפטורים מן הסוכה, בוודאי כשהם נמצאים בדרך, ועל כן אם אנו בוחנים את ההלכה ה"טהורה" מותר לך לאכול ביום מחוץ לסוכה. ג. אולי יהיה נכון לפחות לבחור בדרך ביניים, והיא לא לאכול פת אלא דברים שפטורים בהם באכילה מחוץ לסוכה (אכילת ארעי) אם זה מספיק לך.
שאלה: קיום חתונה למעוטי יכולת: אני בת 30, יש לי בן זוג כחודש ואנחנו מתחזקים ומאוד רוצים לחזור בתשובה. אנחנו רוצים להתחתן כדי לא לחטוא ולעשות זאת בדרך הראויה. יש לנו בעיה- אנחנו מעוטי יכולת ולא באמת יכולים לקיים חתונה (הוא עם חובות ואני נכה). אנחנו רוצים לערוך אירוע קטן עם האנשים הקרובים עלינו, כמובן שחתונה מופרדת. רציתי לדעת האם ישנן אגודות שיכולות לסייע לנו לקיים את החתונה הזאת. אני יודעת שאני יכולה לקבל שמלת כלה, אך מעבר לכך לא מצאתי סוג שונה של סיוע. אני מאוד אשמח להכוונה ומאוד מקוה שישנו מקום שיכול לעזור לנו להקים חתונה שכזאת. אהיה מאושרת לתשובה ושבת
תשובה: אם תתקשרי נוכל לחשוב יחד איך לקדם את העניין ברכה והצלחה. ירון דוראני 0508761886
שאלה: אמונה תפלה-כישוף: רציתי לשאול האם העניין שאומרים שאסור לשפוך מים חמים לתוך מים קרים (לערבב ביניהם לדוגמא כשרוצים לקרר מהר מים חמים) זאת אמונה תפלה? יש עניין אמיתי או שזה שטויות וזה מותר לגמרי?
תשובה: אני לא מכיר כזה דבר.
שאלה: הפרשת חלה: יש לי אופה לחם בו אני מכניסה 1800 גרם קמח, שמן, מים, סוכר, מלח ושמרים. והוא לש ואופה האם עלי להפריש חלה? ואם כן, האם ניתן לעשות זאת מהלחם ולא מהבצק, כדי לא להפריע למכונה בפעולתה? האם יש לשאת ברכה? ב מראש חגית
תשובה: א. יש להפריש חלה, אך לא כי זה לא שיעור ברכה. ב. נכון מאוד להפריש לכתחילה מהבצק, אפילו בהפרעה קטנה למכונה. ושמחה
שאלה: נגיעה באבא כהן בזמן נידה דחוףףףףף: לכבוד הרב, סליחה על השאלה. ניסיתי לברר את התשובה באינטרנט ולא כל כך הצלחתי. רציתי לדעת אם כשאני במחזור אני יכולה לגעת באבי שהוא כהן.??? או באח שלי. דחוףף מראש
תשובה: מותר, וכשיבנה המקדש יש להשמר מטומאות או להטהר כשמבקש לשרת בקודש
שאלה: האם גוי יכול להתפלל תפילות של יהודים?: יש לי שאלה. סבתא שלי לא יהודיה אבל אמא שלי עברה גיור וסבתא שלי גרה איתנו היא מאוד מתעניינת ביהדות ועושה איתנו שבתות וחגים ושומרת על כשרות איתנו ומאמינה בקבה. בזמן האחרון היא התחילה להתעניין בתפילות שלנו. ברכת המזון שחרית קריאת שמע וכו. אז רציתי לשאול האם היא יכולה להגיד את שם השם ובכלל להתפלל?? חשוב לציין שכשהיא התחתנה היא לקחה על עצמה את מצוות היהודות ותמיד היא התעניינה ביהדות. מראש
תשובה: גוי יכול להתפלל את התפילות שלנו. "בנוגע לבית המקדש, נאמר בפסוק (ישעיה נז, ז):  כי ביתי בית תפילה יקרא לכל העמים, וגם בתפילת שלמה במעמד חנוכת המקדש מבואר שהמקדש אמור לשרת לא רק עובדי ה  יהודיים, אלא אף הבאים לעבדו מקרב שאר העמים. בתי כנסת שלנו הרי הם  מקדש מעט, וכמו שלאומות העולם הייתה אפשרות להשתתף בעבודת בית המקדש, כך מותר לאינו-יהודי להיכנס לבית כנסת, ולהתפלל שם לאלקינו". מתוך תשובה מפורטת בעניין.
שאלה: מסובך מידי לתמצת: בעלי גילה לי בסודי סודות שהוא לא מאמין ורק עושה הצגה כלפי חוץ (אם כי נשאר ישר ונאמן ושומר על כשרות בבית וכו וכמו שאני מכירה אותו אני סומכת עליו). האם הוא יכול להוציא אותי בקידוש כשהוא אינו מאמין במה שהוא אומר? איזה בעיות הלכתיות נוספות יכולות להיות? אני בלחץ נפשי עצום מזה.
תשובה: אכן ידיעה כזאת באמת מלחיצה מאוד. שאלת הקידוש היא שאלה נקודתית. יש כאן בירור כללי יותר אודות הקשר ביניכם. חשוב לי להדגיש זאת כדי לתת מקום ללחץ, לקושי ולמתח שלך. בעקרון חשוב שתשארי  עזר, אל תתנגדי לבעלך, אל תקשי עליו, תאמרי לעצמך שזו השעה שהזוגיות צריכה להביא את עצמה לדידי ביטוי מקסימלי, החיבור הנפשי והרגשי ביניכם צריך להתגבר על כל קושי. את מעידה על כך שבעלך אדם הגון, אני מאמין שהזוגיות שלכם טובה, לכן צריך שהבירורים האישיים והרגשיים יהיו ביחד, לגמרי ביחד. תבקשי ממנו לפתוח לכל הרוחב את כל הנושאים: האמוני, הרגשי ובוודאי כל מרכיבי המשמעות הזוגית. אתם צריכים להיות שותפים מלאים למה שעובר עליו ולמה שעובר עליך. צריך להיות בקשר איכותי שגם השאלה אודות הקידוש תתברר ביניכם. חשוב שהוא ישתף אותך בדברים שהביאו אותו למצב הזה, חשוב שאת תביני אותו, גם אם אינך מסכימה אתו. מכאן צריך למצוא דרכים להמשיך את הזוגיות המלאה, השמחה והאוהבת גם בנסיבות הללו. לעצם השאלה של קידוש - עייני בקישור לתשובה של הרב דוד לוי. הוא מציע גם פתרון מעשי.
שאלה: כשרות הרב אויערבך: רציתי לשאול מדוע כשרות המהדרין של משחטת עוף טוב בפיקוח הרב אויערבך לא מופיעה ברשימת המומלצים
תשובה: רשימת המומלצים עוסקת ב"עשה טוב".
שאלה: בעלי התאבד ואני כועסת: בעלי התאבד לפני 4 חודשים.אציין שאני כועסת על המעשה שלו.לפנות בוקר של שבת חלמתי שהוא מגיע בחלום לבוש טריקו וגינס אציין שבדרך כלל אהב אלגנט.ושאלתי אותו איפה הוא נמצא אמר שאין לו רגליים והוא מרחף בין העולמות.שאלתי אותו אם לומד תורה?גיחך ואמר שלא.שאלתי אם רואה אותי בעולם?אמר במעורפל. נישקתי לו את הבטן.בין לבין ראיתי את אחיו ואבא שלי.התחלתי לשאול שאלות למה עשית זאת אך פה חלומי נקטע.האם חלום זה אמיתי ומה זה אומר.בעלי היה איש מאמין ונכשל בעסק שהקיים והשאיר אותו על שמי.והתאבד.
תשובה: הכאב והכעס מובנים וטבעיים, ואני מבקש לנחם אותך באבלך. עלינו כעובדי ד  להיות מנהיגים את האישיות שלנו, ולא מונהגים על ידי הדמיון והתחושות. החלומות בהם ד  דובר אל האדם הם רק בגדולי עולם כיוסף ושלמה והאמוראים, ולא באנשים רגילים אשר כח המדמה שלהם עב. התעלמי מהחלום, ושבי עם עצמך או עם אשה שאת מעריכה, וסדרי את התחושות והמחשבות שיש לך על בעלך ועל הגעגוע הנסתר אליו יחד עם הכעס. השכל והערכים התורניים, הם אשר צריכים לתת משמעות וסדר למכלול התחושות, ולכוון הכל למקום של צמיחה מחודשת לאחר הטרגדיה הכואבת שעברת, עבור עצמך ועבור העסק שלך. חיזקי ואימצי, התרכזי באור ובנחמה, בבניין ובמבט קדימה. אל תתמקדי בלדון את בעלך. ישועות ונחמות
שאלה: התייעצות: כבוד הרב אני בתקופה מאוד מאוד מבולבלת מבחינת זוגיות הייתה לי זוגיות של 9 חודשים ובן הזוג שלי מאוד התחזק נוצר בינינו פערים ונפרדו כבר חצי שנה שאנחנו לא ביחד. בחצי שנה האלה אני מאוד התחזקתי והתחלתי לשמור שבת ברוך השם. אני מאוד רוצה לחזור לבן זוג שלי ושנתחזק עוד יותר וביחד. האם כדי לי להילחם על הזוגיות הזאת או לוותר? איך אפשר לדעת אם זה זה. והייתי מאוד מעוניינת להתייעץ עם הרב בפנים מראש.
תשובה: אני לא מוצא תשובה אחת נכונה. זה תלוי בשלשה דברים: בקשר שהיה להם. בסיבות בגללם הקשר נפסק. במה ששניכם מרגישים כיום אחד כלפי השני. את צריכה לפגוש אותו, לדבר אתו, לראות מה הוא אומר ומה את מרגישה כלפיו עכשיו. בהתאם לכך תחליטו אם אתם ממשיכים או לא. אם את רוצה להתייעץ עם רב צריך למצוא רק שמכיר אותך ואת בן זוגך, או לכל הפחות מכיר את המשפחות שלכם. אם אתם מתלבטים אם להמשיך תגשו שניכם ביחד(!) לרב או לרבנית ותשוחחו אתם כדי לקבל מהם עצה טובה.
שאלה: התייעצות עם רב: כבוד הרב אני מאוד מאוד מעוניינת להתייעץ עם רב בפנים בנושא זוגיות איך אני יכולה לפנות לרב להתייעצות???
תשובה: להלן קישורים ובהם מספרי טלפון ודרכים לפנות לייעוץ טלפוני:
שאלה: מהדרין ב   אולמי השרון, כפר סבא.: שמי איתי.תושב כפר סבא. לקראת חתונה בעז"ה. אני ובת הזוג היקרה מיכל מלכה רוצים בעז"ה לקבוע תאריך באולמי השרון כפר סבא. יש להם להציע לנו מנת מהדרין של "הרב מחפוד".מעולה! המנה עצמה תהייה מהדרין, וגם יוצמד משגיח לאותו הערב. השאלה היא מה בדבר הכלים?? האם יש עניין של הגעלת כלים או משהו כזה?? יש צורך?? כי לא ידוע לי מה הכשרות הבסיסית שלהם לפני המהדרין. כמו כן - האם כדי שאהדר במנות אני צריך לשכור משגיח כבר מבוקר הארוע או רק מהערב עצמו? אם יש לך עצה הכוונה משגיח מתאים רעיון אשמח לשמוע בבקשה :-)
תשובה: הפקת אירוע כשר כוללת פעולות רבות מלבד החלפת הבשר לכשרות טובה. כמו בדיקת חרקים, בדיקת כלל חומרי הגלם, הבישול ע"י יהודי ועוד גם השגחת הכשרות צריכה להיות מהתחלת ההכנות ולא מערב החתונה. לפרטים נוספים תוכל לפנות לאליסף האחראי על תחום האולמות 052-5665262
שאלה: סוכרת וצום כיפור: הנני חולת סוכרת מסוג 2 המטופלת במטמורפין פעמיים ביום שחייבים לקחתו לאחר אוכל, וכמו כן מזריקה אינסולין 8 יחידות לנטוס כל בוקר. ב"ה כל חיי צמתי ביום כיפור, הנני דתיה שומרת מצוות ולכן מבקשת תשובה מרב רפואה כיצד עלי לנהוג ביום כיפור, כי הרופאה הסבירה שאסור לצום במצבי, זה עלול להביא את הגוף לחוסר איזון וחלילה עד לעילפון וגם, אחרי צום, קשה מאד להחזיר את הגוף לרמות סוכר מאוזנות ולכן הנחייתה היתה שעלי לא לצום. אני מבקשת תשובה מרב הבקי בהילכות רפואה שיורה לי כיצד לנהוג ביום קדוש זה.
תשובה: הפתרון שלך איננו רב הבקיא ברפואה אלא רופא ירא שמים. אני מעריך שבבתי חולים דתיים יש רופאים שיכולים לסייע לך: לניאדו, מעייני הישועה, שערי צדק, ביקור חולים וכד  רצ"ב קישורים לשני מאמרים בנושא - תנסי לפנות במייל לכותבי המאמרים או שתראי את המאמרים לרופאה המטפלת שלך.